ലോക കാണ്ടാമൃഗ ദിനം ഇന്ന് അറിയാം ഇവയുടെ പ്രത്യേകതകള് ന്യൂഡല്ഹി: ലോകത്ത് ജന്തുജാലങ്ങളില് ഏറ്റവും വംശനാശ ഭീഷണി നേരിടുന്ന വിഭാഗമാണ് കാണ്ടാമൃഗം. വന്തോതിലുളള വേട്ടയാടലാണ് കാണ്ടാമൃഗങ്ങളുടെ വംശത്തിന് ഭീഷണിയാകുന്നത്. അവയുടെ സംരക്ഷണം ഉറപ്പ് വരുത്താനും ജനങ്ങളില് അവബോധം സൃഷ്ടിക്കുന്നതിനുമായി എല്ലാ വര്ഷവും സെപ്തംബര് 22 ആണ് കാണ്ടാമൃഗദിനമായി ആചരിക്കുന്നത്. ദക്ഷിണാഫ്രിക്ക ആസ്ഥാനമായ വേള്ഡ് വൈല്ഡ് ഫണ്ട് 2010ലാണ് സെപ്തംബര്22 കാണ്ടാമൃഗ ദിനമായി ആചരിക്കാന് തീരുമാനിച്ചത്. കാണ്ടാമൃഗങ്ങളെ ജീവനോടെ നിലനിര്ത്തുക എന്നതാണ് ഈ വര്ഷത്തെ മുദ്രാവാക്യം. ലോകത്ത് അഞ്ച് ഇനത്തിലുളള കാണ്ടാമൃഗങ്ങളാണുളളത്. വെളള,കറുപ്പ്,ജാവന്, ഒറ്റകൊമ്ബന്,സുമാത്രന് എന്നിങ്ങനെ തരംതിരിക്കാം. ഇന്ത്യയില് കാണപ്പെടുന്നത് ഒറ്റക്കൊമ്ബന് കാണ്ടാമൃഗങ്ങളാണ്. ആസാമിലെ കാസിരംഗ ദേശീയോദ്യാനത്തിലാണ് രാജ്യത്ത് ഏറ്റവും കൂടുതല് കാണ്ടാമൃഗങ്ങളെ കാണാനാവുക. ലോകത്തെ ഏറ്റവും വലിയ ജന്തുകളില് ഒന്നാണ് കാണ്ടാമൃഗം. ഇവയുടെ തൊലിക്കട്ടി വളരെ കൂടുതലാണ്. അത് പരാതജീവികളില് നിന്നും സൂര്യന്റെ കാഠിന്യത്തില് നിന്നും സംരക്ഷണം നല്കുന്നു. കാണ്ടാമൃഗങ്ങളുടെ തൊലി വലിയ സംവേദനക്ഷമതയുളളതുമാണ്. ചര്മത്തില് ചളി തേച്ച് പിടിപ്പിച്ചാണ് ഇവ കാടുകളില് സഞ്ചരിക്കുക. പ്രായപൂര്ത്തിയായ കാണ്ടാമൃഗത്തിന് ഏകദേശം 500 മുതല് 2000 കിലോവരെ ഭാരമുണ്ടാകും. വലിയ ജീവിയാണെങ്കിലും വേഗത്തില് ഓടാനും സാധിക്കും. ഏകദേശം 55 കിലോമീറ്റര് വേഗത്തില് ഓടാന് ഈ മൃഗത്തിന് കഴിയും. സസ്യാഹാരിയായ ഇവയെ റെറ്റിനോയില് സൈഡോസില എന്ന വര്ഗത്തിലാണ് ജന്തുശാസ്ത്രജ്ഞര് ഉള്പ്പെടുത്തിയിരിക്കുന്നത്. വിരല് പോലെ തോന്നിക്കുന്ന മൂന്ന് കുളമ്ബുകള് കാണ്ടാമൃഗത്തിന്റെ പ്രത്യേകതയാണ്. ചതുപ്പ് നിലങ്ങള്, പുല്മേടുകള് എന്നിയാണ് ഇവയുടെ ആവാസകേന്ദ്രം. 16 മാസമാണ് ഇവയുടെ ഗര്ഭകാലം. കൊമ്ബുകളാണ് കാണ്ടാമൃഗങ്ങളുടെ ആകര്ഷണം അതുപോലെ തന്നെ അവയുടെ ശാപവും. കൊറാറ്റിന് എന്ന പ്രോട്ടീന് കൊണ്ട് നിര്മ്മിതമാണ് ഇവയുടെ കൊമ്ബുകള്. ജാവന്, ഇന്ത്യന് എന്നിവയ്ക്ക് ഒറ്റ കൊമ്ബും, വെളുപ്പ്, കറുപ്പ്, സുമാത്രന് എന്നിവയ്ക്ക് രണ്ടും കൊമ്ബുകളുണ്ട്. ശ്രവണശക്തി കൂടിയ ഇവര്ക്ക് കാഴ്ചശേഷി കുറവാണ്. 60 വയസ് വരെയാണ് ഏകദേശം ആയുസ്സ്. ഒറ്റയ്ക്ക് നടക്കാന് ഇഷ്ടപ്പെടുന്നവരാണ് കാണ്ടാമൃഗങ്ങള്. കടുവകളെ പോലെ അതിര്ത്തി നിശ്ചയിച്ചിട്ടുളളവരാണ് കണ്ടാമൃഗങ്ങളും. ഒരു കാണ്ടാമൃഗത്തിന്റെ വിഹാരമേഖലയില് മറ്റുളളവ കടന്നു വരാറില്ല. ഇവയുടെ കൊമ്ബുകള് ചൈനയിലും മറ്റ് ചില ഏഷ്യന് രാജ്യങ്ങളിലും മരുന്നിനായി ഉപയാഗിക്കുന്നുണ്ട്. അതാണ് കാണ്ടാമൃഗ വേട്ട വ്യാപകമായ തോതില് നടക്കാന് കാരണം. ഇവയുടെ സംരക്ഷണത്തിനായി ലോകമാകെ വിവിധ പദ്ധതികള് സര്ക്കാരും വിവിധ സംഘടനകളും ആവിഷികരിച്ച് നടപ്പാക്കുന്നുണ്ട്.